open-index/open-wikipedia-markdown huggingface dataset:
קרלוס גרוזמן

**קרלוס גרוזמן** הוא רופא ישראלי מומחה בטיפול נמרץ ובהרדמה. כיהן בעבר כמנהל בית חולים השרון, מנהל המרכז רפואי קפלן והמרכז הרפואי שיקומי גריאטרי הרצפלד.

## ביוגרפיה
גרוזמן סיים לימודי רפואה בפקולטה לרפואה של אוניברסיטת בואנוס איירס. הוא בעל תואר שני במינהל מערכות בריאות מאוניברסיטת בן-גוריון בנגב.

עלה לישראל ב-1977 ועבד כסטאז'ר במרכז רפואי מאיר. שימש ראש מדור החייאה בבית הספר לרפואה צבאית וראש מדור החייאה במפקדת קצין רפואה ראשי בצה"ל, רופא ביחידה לטיפול נמרץ כללי "שיבא", תל השומר, מנהל היחידה לטיפול נמרץ כללי במרכז רפואי רבין, קמפוס גולדה ומנהל לשעת חירום. בהמשך שימש סגן מנהל המרכז הרפואי קפלן, מנהל המחלקה לשירותי אשפוז באגף הרפואה של חטיבת בתי חולים, שירותי בריאות כללית, בשנת 2011 מונה למנהל בית החולים השרון וסגן מנהל המרכז הרפואי רבין.

בשנת 2015 מונה למנהל המרכז הרפואי קפלן ובית החולים הגריאטרי שיקומי הרצפלד. הוא כיהן בתפקיד עד אוקטובר 2018.

גרוזמן השתתף, במסגרת פעילותו הניהולית במשלחות רפואיות רבות מחוץ לישראל. ביניהן, כמנהל רפואי של מוקד חירום בפנמה, ראש משלחת מד"א לוועידה ה-28 של הצלב האדום הבינלאומי בז'נבה, מנהל בית חולים שדה לאחר רעש האדמה באדאפזרי שבטורקיה, ראש המשלחת לאריתראה לבניית יחידה לטיפול נמרץ באריתראה וחבר משלחת ההצלה הרפואית הישראלית לקמרון. בנוסף, שימש יועץ לממשלת פנמה בנושא היערכות בתי חולים לשעת חירום.

## קישורים חיצוניים
*אופיר לוי, מנהל חדש למרכז הרפואי קפלן ובית חולים הרצפלד, אתר מרכז רפואי קפלן
*ד"ר קרלוס גרוזמן מונה למנהל בי"ח השרון במרכז רפואי רבין, אתר מרכז רפואי רבין

קטגוריה:סגל מרכז רפואי רבין
קטגוריה:רופאי שירותי בריאות כללית
קטגוריה:רופאים צבאיים ישראלים
קטגוריה:מנהלי בית חולים השרון
קטגוריה:מנהלי מרכז רפואי קפלן
אליזבת מונטגומרי

[ממוזער|מונטגומרי עם שותפיה לסדרה "[מעשי כשפים", דיק יורק ואגנס מורהד]]
**אליזבת ויקטוריה מונטגומרי** (באנגלית: **Elizabeth Victoria Montgomery**; 15 באפריל 1933 – 18 במאי 1995) הייתה שחקנית קולנוע טלוויזיה אמריקאית. היא זכורה בעיקר מתפקידה בתור סמנת'ה סטיבנס בסדרת הטלוויזיה "מעשי כשפים"; עבורו הייתה מועמדת לחמישה פרסי אמי ולשלושה פרסי גלובוס הזהב.

## ביוגרפיה
מונטגומרי נולדה בלוס אנג'לס, קליפורניה. היא בתם של השחקן רוברט מונטגומרי ושל שחקנית ברודוויי אליזבת דניאל בריאן מונטגומרי.

תחילת הקריירה שלה הייתה בשנות החמישים של המאה העשרים בתוכנית הטלוויזיה של אביה "רוברט מונטגומרי מגיש". בשנות השישים הייתה ידועה בזכות תפקידה כסמנת'ה סטיבנס בסיטקום "מעשי כשפים" של רשת ABC. על תפקיד זה הייתה מועמדת לפרס אמי לבידור בפריים טיים וכן הייתה מועמדת לפרס גלובוס הזהב. אחרי סיום הסדרה ב-1972, השתתפה מונטגומרי בשורה ארוכה של תפקידים בטלוויזיה בהם סרט הטלוויזיה "A Case of Rape" (מ-1974) בתפקיד הלן הארוד, וב-"The Legend of Lizzie Borden" (מ-1975) כליזי בורדן. על שני תפקידים אלה הייתה מועמדת לפרסי אמי.

### חיים אישיים
מונטגומרי הייתה נשואה ארבע פעמים. לה ולבעלה השלישי, המפיק של הסדרה "סמנתה" ויליאם אשר, היו שלושה ילדים. בעלה הרביעי היה השחקן רוברט פוקסוורת', איתו התחתנה ב-1993 אחרי עשרים שנה של חיים יחדיו. מונטגומרי מתה במאי 1995 מסרטן המעי הגס, שמונה שבועות אחרי שאובחנה כחולה במחלה.

## פילמוגרפיה
### סרטי קולנוע וטלוויזיה

### סדרות טלוויזיה

## פרסים

## קישורים חיצוניים

* 
* אליזבת מונטגומרי באתר TCM
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות האקדמיה האמריקאית לאמנויות הדרמה
קטגוריה:אמריקאיות שנולדו ב-1933
קטגוריה:אמריקאים שנולדו ב-1933
קטגוריה:אמריקאיות שנפטרו ב-1995
קטגוריה:אמריקאים שנפטרו ב-1995
קטגוריה:זוכי פרס לוסי
אלברט גטרסון

**אלברט לאבג'וי גטרסון** (באנגלית: **Albert Lovejoy Gutterson**; 23 באוגוסט 1887 – 7 באפריל 1965) היה אתלט אמריקאי, אלוף אולימפי (סטוקהולם 1912) בקפיצה לרוחק.

## ביוגרפיה
גטרסון נולד באנדובר, ורמונט. הוא בעל תואר מהנדס מאוניברסיטת ורמונט.

### אלוף אולימפי
באולימפיאדת סטוקהולם (1912) זכה גטרסון במדליית זהב בקפיצה לרוחק בשיא אולימפי ושיא אמריקה חדש של 7.60 מטר, ס"מ פחות משיא העולם של פיטר אוקונור מאירלנד, לפני קלווין בריקר מקנדה (7.21 מטר) ויאורג אברג משוודיה (7.18 מטר).

לאחר שפרש מספורט תחרותי, עבד גטרסון לראשונה כמהנדס בחברת ג'ונס ולמסון מכונות, ואחר כך עבד בתעשיית הנפט בשנים 1950-1925. בשנים 1963-1950 שימש כנשיא חברת כלי עבודה לאבג'וי, שהוקמה על ידי הדוד שלו.

## שיאים אישיים
* קפיצה לרוחק: 7.60 מטר (1912)

## ראו גם

## קישורים חיצוניים

קטגוריה:אמריקאים ילידי ורמונט
קטגוריה:קופצים לרוחק אמריקאים
קטגוריה:אלופים אולימפיים: קפיצה לרוחק (גברים)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת ורמונט
קטגוריה:ורמונט: אתלטים
קטגוריה:אמריקאים שנולדו ב-1887
קטגוריה:אמריקאים שנפטרו ב-1965
ארנסט בקר

**ארנסט בקר** (באנגלית: **Ernest Becker**; 27 בספטמבר 1924 – 6 במרץ 1974) היה אנתרופולוג תרבותי וסופר יהודי-אמריקאי. בקר ידוע בזכות ספרו זוכה פרס פוליצר לשנת 1974 הכחשת המוות.

## ביוגרפיה
בקר קיבל דוקטורט באוניברסיטת סירקיוז בניו יורק בשנת 1960. לאחר מכן, קיבל משרת פרופסור באוניברסיטת סיימון פרייזר בברנבי, קנדה. בקר היה מנודה בעשור האחרון שלו באקדמיה וקיבל הכרה בעיקר לאחר זכייתו בפרס פוליצר על ספרו משנת 1973 **הכחשת המוות**.

בקר פיתח רעיון כי אופיו של האינדיבידואל נבנה ביסודו על התהליך של התכחשות האדם לעובדת מותו, וכי התכחשות זו היא מרכיב הכרחי ביכולת לתפקד בעולם. כמו כן, בניית האופי על הבסיס של הכחשת המוות גורם להסתרה וערפול של הכרות עצמית אותנטית. בקר האמין כי הרבה מן הרוע במציאות הוא כתוצאה מן הצורך בהכחשת המוות.

רעיונותיו של בקר השפיעו רבות על תחומי הפסיכולוגיה החברתית ופסיכולוגיה של הדת. בפסיכולוגיה חברתית התפתחה תאוריית ניהול האימה שהולידה למעלה ממאתיים מחקרים בנושא ועזרה להבין מגוון של התנהגויות אנושיות כגון הערכה עצמית, דעות קדומות ודת.

בקר נפטר מסרטן המעי הגס בשנת 1974 ואחר מותו הוקמה קרן לזכרו.

## קישורים חיצוניים
* 

קטגוריה:אמריקאים ילידי מסצ'וסטס
קטגוריה:ספרינגפילד (מסצ'וסטס): אישים
קטגוריה:אנתרופולוגים אמריקאים
קטגוריה:סופרים יהודים אמריקאים
קטגוריה:בעלי תואר דוקטור מאוניברסיטת סירקיוז
קטגוריה:זוכי פרס פוליצר: ספרות עיונית
קטגוריה:אמריקאים שנולדו ב-1924
קטגוריה:אמריקאים שנפטרו ב-1974
אלמה ריצ'רדס

**אלמה וילפורד ריצ'רדס** (באנגלית: **Alma Wilford Richards**; 20 בפברואר 1890 – 3 באפריל 1963) היה אתלט אמריקאי, אלוף אולימפי (סטוקהולם 1912) ואלוף ארצות הברית (1913) בקפיצה לגובה ואלוף ארצות הברית בהדיפת כדור ברזל (1918) ובקרב עשר (1915).

## ביוגרפיה
ריצ'רדס נולד בפארוואן, יוטה. הוא בוגר אוניברסיטת קורנל בשנת 1917.

### אלוף אולימפי
באולימפיאדת סטוקהולם (1912) זכה ריצ'רדס במדליית זהב בקפיצה לגובה בשיא אולימפי חדש של 1.93 מטר, לפני האנס לישה מגרמניה (1.91 מטר) ובן ארצו שיאן העולם הטרי ג'ורג' הורין (1.89 מטר).

### אלוף ארצות הברית
באליפות ארצות הברית שנערכה בשנת 1913 זכה ריצ'רדס במדליית זהב בקפיצה לגובה בתוצאה של 1.87 מטר. באליפות ארצות הברית שנערכה בשנת 1915 הוא זכה במדליית זהב בקרב עשר בשיא ארצות הברית חדש של 6858.81 נקודות, לפני אוורי ברנדג' (6459.34 נקודות). נוסף לכך, הוא סיים פעמיים במקום רביעי בקפיצה לגובה ובזריקת דיסקוס. באליפות ארצות הברית שנערכה בשנת 1916 הוא זכה במדליית כסף בהדיפת כדור ברזל בתוצאה של 13.38 מטר ובאליפות ארצות הברית שנערכה בשנת 1918 הוא זכה בשתי מדליות, זהב וארד. מדליית זהב, בהדיפת כדור ברזל בתוצאה של 12.90 מטר ומדליית ארד בזריקת דיסקוס בתוצאה של 39.52 מטר. נוסף לכך, הוא סיים במקום רביעי בקפיצה לגובה בתוצאה של 1.65 מטר.

ריצ'רדס עבד כמורה למדעים בתיכון בלוס אנג'לס במשך 32 שנים עד לפרישה.

## שיאים אישיים
* קפיצה לגובה: 1.956 מטר (1915)
* הדיפת כדור ברזל: 13.38 מטר (1916)
* זריקת דיסקוס: 39.52 מטר (1918)
* קרב עשר: 5,719 נקודות (1912)

## ראו גם

* התפתחות שיא העולם בקפיצה לגובה (ויקיפדיה באנגלית)

## קישורים חיצוניים
* 

קטגוריה:אמריקאים ילידי יוטה
קטגוריה:קופצים לגובה אמריקאים
קטגוריה:הודפי כדור ברזל אמריקאים
קטגוריה:זורקי דיסקוס אמריקאים
קטגוריה:מתחרים אמריקאים בקרב עשר
קטגוריה:אלופים אולימפיים: קפיצה לגובה (גברים)
קטגוריה:אתלטים באולימפיאדת סטוקהולם (1912)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת בריגהאם יאנג
קטגוריה:בוגרי אוניברסיטת קורנל
קטגוריה:יוטה: אתלטים
קטגוריה:אמריקאים שנולדו ב-1890
קטגוריה:אמריקאים שנפטרו ב-1963
מולהוזן

**מולהוזן** (בצרפתית: **Mulhausen**, באלזסית: **Mielhüse**, בגרמנית: **Mühlhausen**) היא קומונה הנמצאת במחוז ריין תחתון, בחבל גראנד אסט שבמזרח צרפת.

## טופונומיה
שמה של העיירה מורכב מהמילים הגרמניים "*Mühle*" (טחנת הרוח) ו-"*Husen*", צורת הרבים של "*Haus*" (בית) בגרמנית עתיקה. תרגום מלולי של מולהוזן יהיה "הבתים של טחנת הרוח".

## היסטוריה
היישוב מופיע לראשונה ב-884 תחת השם של *Munilhuson* במסמך של מלך פרנקיה המזרחית קרל השמן.

מולהוזן שוחררה על ידי האמריקאים ב-15 במרץ 1945. כ-45% מהכפר נהרס בהפצצות מהצדדים השונים וכתוצאה מהקרבות האכזריים על קו מודר.

## קהילה יהודית
בית כנסת ראשון נבנה במולהוזן בשנת 1745. 

ב-1870, הקהילה התרחבה והגיעה לכ-40% מכלל האוכלוסייה של הכפר. נבנה בית כנסת חדש.

עם הזמן, הקהילה היהודית עזבה את הכפר לטובת עיירות גדולות יותר כמו שטרסבורג, סאברן, ננסי ועוד. 

במהלך מלחמת העולם השנייה הכפר התרוקן לגמרי מיהודים. עם הכיבוש הגרמני, משפחות גרמניות באו להתיישב בבתים הנטושים. 

בית הכנסת שרד עד 1979, כשבנק קנה את השטח. ארון הקודש נמסר לבית הכנסת של עיירה קרובה, פְּפַפְנהופֶן.
ממוזער|הבניין שבנו במקום בית הכנסת. שימו לב לתבליט שנשמר. 
ראש העיר וועד הקומונה מחליטים להנציח את זכר הקהילה היהודית ומחזירים בבניין החדש את התבליט שהיה מעל כניסת בית הכנסת. על התבליט כתוב: "זה השער לה' צדיקים יבואו בו". 

בעשור השני של המאה ה-21, תושב חדש שקנה בית במולהוזן מצא בה מה שנראה לו כסוג של מרתף סתום. אחרי בירורים הסתבר שמדובר במקווה.

## קישורים חיצוניים

* 

קטגוריה:ריין תחתון: קומונות
הארי בבקוק

**הנרי סטודרד "הארי" בבקוק** (באנגלית: **Henry Stoddard "Harry" Babcock**; 15 בדצמבר 1890 – 5 ביוני 1965) היה אתלט אמריקאי, אלוף אולימפי (סטוקהולם 1912) ופעמיים אלוף ארצות הברית (1910 ו-1912) בקפיצה במוט.

## ביוגרפיה
בבקוק נולד בפלהאם מנור, ניו יורק. הוא בוגר הנדסה מאוניברסיטת קולומביה, בשנת 1912.

### אלוף ארצות הברית
באליפות ארצות הברית שנערכה בניו אורלינס, לואיזיאנה בשנת 1910 זכה בבקוק במדליית זהב בקפיצה במוט בתוצאה של 3.68 מטר. שנתיים לאחר מכן, באליפות ארצות הברית שנערכה בפיטסבורג, פנסילבניה הוא זכה שוב במדליית זהב בקפיצה במוט בתוצאה של 3.66 מטר.

### אלוף אולימפי
באולימפיאדת סטוקהולם (1912) זכה בבקוק במדליית זהב בקפיצה במוט בשיא אולימפי חדש של 3.95 מטר, לפני בני ארצו פרנק נלסון ושיאן העולם הטרי מארק רייט (3.85 מטר) שזכו בצוותא במדליית הכסף וויליאם הולפני מקנדה, בן ארצו פרנק מרפי וברטיל אוגלה משוודיה (3.80 מטר) שזכו בצוותא במדליית הארד.

לאחר שפרש מספורט תחרותי עבד בבקוק כאיש מכירות בחברת עץ באירווינגטון, ניו יורק.

## שיאים אישיים
* קפיצה במוט: 3.95 מטר (1912)

## ראו גם

* התפתחות שיא העולם בקפיצה במוט (ויקיפדיה באנגלית)

## קישורים חיצוניים

קטגוריה:אמריקאים ילידי מדינת ניו יורק
קטגוריה:בוגרי אוניברסיטת קולומביה
קטגוריה:מדינת ניו יורק: אתלטים
קטגוריה:קופצים במוט אמריקאים
קטגוריה:אלופים אולימפיים: קפיצה במוט (גברים)
קטגוריה:אלופים אולימפיים אמריקאים: אתלטיקה
קטגוריה:אמריקאים שנולדו ב-1890
קטגוריה:אמריקאים שנפטרו ב-1965
Nach dir, Herr, verlanget mich, רי"ב 150

**Nach dir, Herr, verlanget mich** (בעברית: אליך ה' נפשי אשא), רי"ב 150, היא קנטטה שהלחין יוהאן סבסטיאן באך. היא בוצעה במועד לא ידוע, בניגוד לרוב הקנטטות שלו שנכתבו לאירועים או מועדים ידועים. הקנטטה בולטת בתזמור המועט שלה, בשימוש הרב יחסית במקהלה ולא בזמרי סולו ובקטע לשלישייה.

## היסטוריה ומילים
כתב היד של היצירה לא שרד לימינו והוא נמצא בכתביו של תלמידו של באך, כריסטיאן פרידריך פנצל. לכן, לא ידוע במדויק תאריך ההלחנה. עם זאת, מקובל להניח שזו אחת הקנטטות המוקדמות שלו, כאשר טווח השנים המשוער ליצירתה הוא 1704-1707 בהיותו בארנשטאדט. קטלוג זוואנג, שסידר את יצירות באך לפי סדר כרונולוגי, קבע את תאריך היצירה מאוחר יותר, ב-1708 או 1709. המוזיקאי הגרמני הנס-יואכים שולץ (Hans-Joachim Schulze), טוען שנפלו טעויות בהעתקת הטקסט של הקנטטה, וכי בגרסה המתוקנת קיים אקרוסטיכון של השם "דוקטור קונרד מקבאך" (DOKTOR CONRAD MECKBACH). מקבאך היה ראש העיר של מילהאוזן ויום הולדתו ה-70 נחגג ב-1707, בעת שחי שם באך. לכן, משער שולץ שהקנטטה נכתבה לכבוד אירוע זה. אחרים משערים על סמך אופי הטקסט שהקנטטה נכתבה עבור טקס חזרה בתשובה.

הטקסט משלב פסוקים ממזמור כ"ה בספר תהלים וקטעי שירה של מחבר לא ידוע, שילוב שמאפיין את הקנטטות המוקדמות של באך.

הקנטטה פורסמה לראשונה ב-1884 על ידי "חברת באך" שהוציאה לאור את כל יצירותיו. המלחין יוהנס ברהמס אימץ את המוטיב מקטע המקהלה האחרון והשתמש בו בסימפוניה הרביעית שלו שיצאה בשנה שלאחר מכן.

## מבנה והרכב מבצע
הקנטטה נועדה לביצוע על ידי ארבעה סולנים, סופרן, אלט, טנור ובס ומקהלה בת ארבעה קולות. הכלים המשתתפים הם שני כינורות, בסון אובליגטו ובאסו קונטינואו. בקנטטה שבעה חלקים: 

# סינפוניה
# מקהלה: *Nach dir, Herr, verlanget mich* (אליך ה' נפשי אשא)
# אריה לסופרן: *Doch bin und bleibe ich vergnügt* (כי הנני אף אשאר מדושן-עונג)
# מקהלה: *Leite mich in deiner Wahrheit* (הדריכני באמיתך)
# אריה לאלט, טנור ובס: *Zedern müssen von den Winden* (עצי ארז חייבים בטרם סערה)
# מקהלה: *Meine Augen sehen stets zu dem Herrn* (עיני תמיד אל ה')
# מקהלה: *Meine Tage in dem Leide* (כל ימי סבלותי)

## הקלטות
היצירה בוצעה והוקלטה למעלה מ-30 פעמים, בהם על ידי מנצחים ידועים כגון גוסטב ליאונהארדט (ב-1984), טון קופמן (ב-1994) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
משה מנחמי

ממוזער|250px|מצבתו של מנחמי בבית הקברות בעפולה
**משה (מוישה) מנחמי** (30 בינואר 1936 - 23 ביוני 2014) היה ממובילי התעופה האזרחית בישראל. בין הישגיו: הקמת חברת התעופה ישראייר, ייסוד מועדון הדאייה במגידו, הקמת בית הספר לנהיגה "הוד", והחייאת המנחת הנמצא מחוץ לעפולה הנקרא "מנחת מגידו" וניהולו עד יומו האחרון (כיום נקרא המנחת "מנחת מגידו מנחמי", על שמו).

## ביוגרפיה
משה (מוישה) מנחמי נולד לאהובה מליקובסקי מנחמי וצבי מנחמי בשנת 1936 (ב-ו' בשבט התרצ"ו). מנחמי נולד בעפולה והתגורר בה כל חייו, עד לפטירתו.

את שירותו הצבאי עשה בגדנ"ע אוויר. בזמן שירותו רישיון טיס אזרחי. בגיל 17 זכה באליפות הארץ בהטסת טיסני מנוע חופשיים ואף הצליח, ביחד עם ברוך גינדין, לשכנע את מפקד חייל האוויר אז, הרצל בודינגר, להחזיר את הדאייה לגדנ"ע אוויר.

משה מנחמי נשא לאישה את אורה (שפייזמן) מנחמי בשנת 1962.

### פעולותיו בישראייר
בשנת 1989 ייסד חברת תעופה בשם "כנפי העמק", עם השנים הכניס את הורן את ליבוביץ' כשותפים לחברה. לאחר הזכייה במכרז להפעלת קו טיסות ממגידו לאילת, בשנת 1996, שם החברה שונה רשמית ל"ישראייר" ועם הזמן היא הייתה לחברת התעופה השלישית בישראל. מנחמי עזב את החברה משום שלא היו לו כספים להשקעה בחברה ולכן מכר את חלקו בחברה לאלכס אכטמן.

### החייאת מנחת מגידו
מנחת מגידו הוקם על ידי הבריטים וכלל שני מסלולים נטושים ומגדל ועד לשנת 1965 עמד המנחת נטוש. מנחמי הצליח להשיג אישור להעברת מיקום מועדון הדאייה מבסיס חייל האוויר ברמת דוד למנחת מגידו. משה וד"ר דוד גור הנקרא גם "דדי" היו הראשונים לחזור להשתמש במנחת. כיום (נכון לשנת 2016) משמש המנחת לפעילות ענפה של מועדון הדאייה, לפעילות חברת מגידו תעופה וכן לפעילות גופים נוספים.

## קישורים חיצוניים

* מידע נוסף על מגידו תעופה- אתר רשמי של החברה

קטגוריה:טייסים ישראלים
קטגוריה:אנשי עסקים ישראלים
קטגוריה:ישראלים שנולדו ב-1936
קטגוריה:ישראלים שנפטרו ב-2014
בן דב אחזקות

**בן דב אחזקות בע"מ** היא חברה פרטית המוחזקת במלואה על ידי אילן בן דב ועוסקת בהשקעה באיגרות חוב קונצרניות בישראל ובשליטת החברה הציבורית יוזר טרנד שנסחרת בבורסה לניירות ערך בתל אביב.

בשנת 2013 רכשה בן דב איגרות חוב של חברת חג'ג' נדל"ן בהיקף של 700 אלף ש"ח. בספטמבר 2014 רכשה את השליטה בחברת יוזר טרנד מחברת סאני אלקטרוניקה.

## הערות שוליים

קטגוריה:חברות החזקות ישראליות
קטגוריה:ישראל: חברות שהוקמו ב-1995
פרד קלי

**פרדריק וורן "פרד" קלי** (באנגלית: **Frederick Warren "Fred" Kelly**; 12 בספטמבר 1891 – 7 במאי 1974) היה אתלט אמריקאי, אלוף אולימפי (סטוקהולם 1912) ואלוף ארצות הברית (1913) בריצת 110 מטר משוכות.

## ביוגרפיה
קלי נולד בבומונט, קליפורניה. הוא למד באוניברסיטת דרום קליפורניה.

### אלוף אולימפי
באולימפיאדת סטוקהולם (1912) זכה קלי במדליית זהב בריצת 110 מטר משוכות בתוצאה של 15.1 שניות, לפני חבריו לנבחרת ג'יימס וונדל (15.2 שניות) ומרטין הוקינס (15.3 שניות).

### אלוף ארצות הברית
באליפות ארצות הברית שנערכה בשיקגו, אילינוי בשנת 1913 זכה קלי במדליית זהב בריצת 120 יארד משוכות בתוצאה של 16.4 שניות. באליפות ארצות הברית שנערכה בניוארק, ניו ג'רזי בשנת 1916 הוא זכה במדליית כסף בריצת 120 יארד משוכות, אחרי רוברט סימפסון שקבע שיא עולם חדש שלה 14.8 שניות ובאליפות ארצות הברית שנערכה בפילדלפיה, פנסילבניה בשנת 1919 הוא זכה שוב במדליית כסף בריצת 120 יארד משוכות, אחרי רוברט סימפסון שקבע תוצאה של 15.2 שניות.

## שיאים אישיים
* ריצת 110 מטר משוכות: 14.6 שניות (1916)

## ראו גם

* התפתחות שיא העולם בריצת 110 מטר משוכות (ויקיפדיה באנגלית)

## קישורים חיצוניים

* פרד קלי באתר *Track and Field Statistics* 

קטגוריה:אמריקאים ילידי קליפורניה
קטגוריה:רצי משוכות אמריקאים
קטגוריה:אלופים אולימפיים: ריצת 110 מטרים משוכות (גברים)
קטגוריה:אתלטים באולימפיאדת סטוקהולם (1912)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת דרום קליפורניה
קטגוריה:קליפורניה: אתלטים
קטגוריה:אמריקאים שנולדו ב-1891
קטגוריה:אמריקאים שנפטרו ב-1974
סוקולוב פודלסקי

**סוקולוב פודלסקי** (בפולנית: **Sokołów Podlaski**) היא עיר מחוז קטנה בפרובינציית מזוביה שבפולין, בה התקיימה עד השואה קהילה יהודית גדולה.

## תולדות היישוב
סוקולוב הייתה מיושבת מהמאה ה-6 לספירה. בשנת 1424 הוענקו ליישוב זכויות עיר. באמצע המאה ה-17 נפגעה העיר בעת פלישת האימפריה השוודית לפולין.

בחלוקת פולין השלישית נכללה העיר בשטח אוסטריה, ובשנת 1809 הועברה לדוכסות ורשה. בשנת 1845 נוסד בעיר מפעל גדול לסוכר, אשר העסיק מאות עובדים, והיווה זרז להתפתחותה של העיר.

בשנת 1865 הוצא להורג בכיכר העיר הכומר סטניסלב ברזוסקה, ממנהיגי מרד ינואר נגד רוסים.

## יהודי סוקולוב פודלסקי

בין מלחמות העולם נמנו בעיר כ-5,000 יהודים, כמחצית תושביה, והתקיימה בה פעילות של המפלגות הציוניות, של אגודת ישראל ושל הבונד. כמו כן, פעלו בעיר בתי ספר מרשתות יבנה ובית יעקב. בשנת 1920 רצחו חיילים פולנים שישה יהודים בעיר, ובשנת 1937 נערכו ביהודי העיר פרעות בידי האוכלוסייה המקומית.

בהתאם להסכם ריבנטרופ–מולוטוב עברה העיר בסוף ספטמבר 1939 לשליטה גרמנית, ואלו הטילו על יהודיה גזירות שונות, ובהן גיוס לעבודות כפייה, חלקן במחנות עבודה, וחובת תשלום סכומי כופר.

בשנת 1940 רוכזו יהודי העיר בגטו קטן שהוקם סביב בית הכנסת הגדול בה, אשר ב-28 בספטמבר 1941 ננעלו שעריו, והוא הוקף בחומה ובגדר תיל. לגטו זה הובאו בהמשך יהודים נוספים, ובקיץ 1942 הגיע מספר יושביו לכ-5,800 איש. בשל הצפיפות והמגפות שפרצו בגטו, מתו רבים מיושביו.

ב-22 בספטמבר 1942, יום כיפור תש"ג, פשטו על הגטו שבעיר אנשי ס"ס ושוטרים אוקראינים ופולנים, ושילחו את כל יושביו למחנה ההשמדה טרבלינקה, תוך ירי במתנגדים.

## לקריאה נוספת
* מ. צאנין, **סוקולוב** בתוך: **תל עולם: מסע על פני מאה קהילות נחרבות**, תל אביב: המנורה, 1962. עמ' 138–142 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)

## קישורים חיצוניים

* 
* 
* 
* 
* 
* 

קטגוריה:מזוביה: ערים
קטגוריה:מזוביה: עיירות יהודיות
קטגוריה:גטאות בפולין
הרמות המרכזיות בסרי לנקה

**הרמות המרכזיות של סרי לנקה** הן אתר מורשת עולמית בסרי לנקה, הכולל את שמורת הטבע פיק ויילדרנס, הפארק הלאומי הורטון פליינס ורכס הרי נקלס.

האתר כולל יערות גשם, שגובהם מגיע עד 2,500 מטרים מעל פני הים. האזור מכיל מגוון רחב של מיני יונקים, כמו לנגור סגול-פנים ולוריס שלוח אדום, שנמצאים בסכנת הכחדה.

האתר הוכרז על ידי ועדת המורשת העולמית ב-31 ביולי 2010, במפגשה ה-34 בברזיליה. זהו אתר המורשת העולמית הראשון של סרי לנקה שהוכרז לאחר שמורת יער סינהראג'ה, שהוכרז כאתר מורשת עולמית בשנת 1988. במקור הוא הוגש כאתר מורשת עולמית תרבותי וטבעי, אבל הוועדה ראתה בו רק כאתר מורשת טבעי.

## אתרים
יערות הגשם ההרריים בסרי לנקה שוכנים על הרים שבהם הלחות גבוהה, גובהם מעל ל-1,000 מטרים, והם נמצאים באזור ההררי המרכזי וברכס הרי נקלס. חצי מהפרחים האנדמיים ו-51% מבעלי החוליות האנדמיים שבסרי לנקה מוגבלים לאזור אקולוגי זה. אזור אקולוגי זה מאוכלס על ידי חמישה יונקים אנדמיים ושמונה כמעט אנדמיים. אזור אקולוגי זה מכיל גם חמישה זנים של ציפורים אנדמיות, ועשרים כמעט אנדמיות.

האתר מכיל שלושה אזורים מוגנים:
* שמורת הטבע פיק ויילדרנס - שמורת טבע שגודלה 22,380 דונמים, ונוסדה ב-25 באוקטובר 1940.
* הפארק הלאומי הורטון פליינס - צמוד לגבולן המזרחי של הרמות המרכזיות של סרי לנקה. הפארק יועד במקור להיות שמורת טבע ב-5 בדצמבר 1969, אך ב-16 במרץ 1988 שונה לפארק לאומי.
* רכס הרי נקלס - ממוקם בצפון-מזרח הרמות המרכזיות של סרי לנקה, והחי והצומח האנדמיים שלו שונים מאלו של יערות הרריים אחרים של הרכס המרכזי.

## הערות שוליים

קטגוריה:סרי לנקה: אתרי מורשת עולמית
קטגוריה:סרי לנקה: גאוגרפיה
רק אלוהים ישפוט אותי

"**רק אלוהים ישפוט אותי**" הוא סינגל של הזמרת-יוצרת קרן פלס. השיר נכתב והולחן על ידי פלס, ויצא ב-14 ביוני 2015.

השיר היה בראש המצעדים השבועיים של מדיה פורסט במשך ארבעה שבועות.

בשיר מתארת פלס שינוי שעברה בשנתיים שחלפו מאז האלבום הקודם, על ילדיה, הירידה במשקל ועוד. השיר מדבר גם על פמיניזם ועל כך שנשים לא צריכות להתבייש במה שהן. כמו כן, השיר עוסק גם בהטרדות מיניות, זהות מינית ובעיות משקל.

ב-20 ביולי 2015 פרסמה פלס בעמוד היוטיוב שלה רמיקס לשיר שעיבד נדב שפילמן.

מיציאת הסינגל הוא נכנס לסיבוב ההופעות של פלס איך שהשמש תזרח. הוא הופיע גם בסיבוב ההופעות המשותף שלה עם רמי קלינשטיין וכן בסיבוב הופעות מצומצם של המופע "לבד על הפסנתר" שהחל בנובמבר 2016.

## וידאו קליפ
לסינגל יצא גם קליפ בבימויה של שירי שחר, שצבר כ-1.1 מיליון צפיות ביוטיוב עד כה.

בקליפ משתתפות גם אהובה עוזרי שניגנה בשיר על בולבול טרנג, וקרן טפרברג המתופפת שלקחה חלק באלבום הקודם של פלס, "איך שהשמש תזרח", וכן הופיעה לצדה בשנתיים האחרונות.

## מיקומי שיא

## קישורים חיצוניים

* 
* מילות השיר באתר "שירונט"
* LINKTONE קרן פלס - רק אלוהים ישפוט אותי

## הערות שוליים

קטגוריה:שירי 2015
קטגוריה:סינגלים מ-2015
קטגוריה:שירי קרן פלס
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי פילוני
קטגוריה:שירים על אלוהים
קטגוריה:שירים על הפרעות אכילה
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד העברי של מדיה פורסט
סטוצ'ק

ממוזער|אנדרטה לזכר קורבנות השואה בסטוצ'ק.
**סטוצ'ק** (בפולנית: **Stoczek**; ביידיש: **סטאק**) הוא כפר במחוז ונגרוב שבפרובינציית מזוביה בפולין, בו התקיימה עד השואה קהילה יהודית גדולה.
## היסטוריה
היישוב נזכר לראשונה בשנת 1547 ככפר כנסייתי שמגורי יהודים נאסרו בו. עם ביטול הגבלות אלה במאה ה-19 החלו יהודים להתיישב בכפר, ובתחילת המאה ה-20 התיישבו בו חסידים רבים.

בין מלחמות העולם נמנו בכפר כ-3,000 יהודים, כשלושה רבעים מתושביו, והתקיימה בו פעילות של המפלגות הציוניות, של אגודת ישראל ושל הבונד. בשנת 1937 נערך בכפר פוגרום, בו נפצעו 42 יהודים.

באמצע בספטמבר 1939 נכבש הכפר בידי הגרמנים, ואלו העלו בו באש בתי יהודים, וחטפו חלק מיהודי המקום לעבודות כפייה, חלקן במחנות עבודה. לאחר זמן קצר חויבו יהודי היישוב בענידת טלאי צהוב, והם רוכזו בגטו שהוקם ביישוב, בו מתו רבים מהם ממגפות עקב הצפיפות הרבה. בנובמבר 1941 הועברו לגטו זה כמה מאות יהודים נוספים מכפרי הסביבה.

ב-22 בספטמבר 1942 שולחו כל יושבי הגטו שביישוב למחנה ההשמדה טרבלינקה ביחד עם היהודי בצ'קי הסמוכה. מספר יהודים שהצליחו להימלט מקרונות המשא הוסגרו לגרמנים בידי איכרים פולנים.

## קישורים חיצוניים

* 
* סטוצ'ק באתר מרכז מורשת יהדות פולין
* 
* 
* 

קטגוריה:מזוביה: יישובים
קטגוריה:מזוביה: עיירות יהודיות
קטגוריה:גטאות בפולין
סוכי משונן-מקור

right|ממוזער|250x250px|"בימת החיזור" של זכר סוכי משונן-מקור
**סוכי משונן-מקור** (שם מדעי: *Scenopoeetes dentirostris*) הוא מין יחיד בסוג של סוכי.

## מאפיינים
אורכם של הפרטים ממין זה בינוני ביחס למינים האחרים במשפחה, ועומד על כ-27 ס"מ בממוצע. רוב גופו של הסוכי בצבע חום-זית; בטנו וחזהו חומים בהירים, ומפוספסים בחום. הקשתית חומה; מבנה המקור ייחודי, והעניק למין זה את שמו. הזכר והנקבה דומים במראם, אך הנקבה קטנה מעט מהזכר.

הסוכי משונן-המקור אנדמי לאוסטרליה, ומצוי ביערות ההרריים של צפון-מזרח קווינסלנד. הוא ניזון בעיקר מפירות ומעלים צעירים של עצי יער.

הזכר פוליגמי. כשאר מיני הסוכיים, הסוכי מבצע את תצוגת החיזור בשטח שנקרא "סוכה" (Bower באנגלית). אצל הסוכי משונן-המקור, שטח זה מפונה מאדמה; לאחר מכן, הסוכי מניח עליו עלים, כשפניהם כלפי מטה. במידה ואדם הופך אחד מהעלים, הסוכי הופך אותו חזרה; אם עלה מתייבש, הסוכי מוציא אותו מרחבת החיזור ומחליף אותו בעלה חדש. שטח התצוגה כולל תמיד ענף אחד לפחות, עליו הסוכי יכול לעמוד. כשבאה נקבה לסוכה, הזכר מתחיל לבצע את תצוגת החיזור.

הסוכי משונן-המקור מצוי בתחום תפוצתו המוגבל, ולכן נרשם ברשימה האדום של ארגון IUCN במצב "ללא חשש".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד פירסון רמזי
קטגוריה:סוכיים
קטגוריה:עופות יחידים בסוגם
קטגוריה:אוסטרליה: עופות
קטגוריה:אוסטרליה: בעלי חיים אנדמיים
קטגוריה:בעלי חיים שתוארו ב-1876
אדריאן בולאנד

**אדריאן בולאנד** (בצרפתית: **Adrienne Bolland**; 25 בנובמבר 1895 – 18 במרץ 1975) הייתה טייסת צרפתייה, מחלוצות התעופה. הראשונה לחצות את הרי האנדים בטיסה.

## קורות חייה
בולאנד נולדה בארקואיל, בת למשפחת מהגרים מבלגיה, הצעירה מבין שבעה אחים.

לאחר קבלת רישיון הטיס, החלה לעבוד אצל רנה קודרון. קודרון הבטיח לה מטוס משלה אם תצליח לבצע לולאה באוויר. בולאנד נעתרה לאתגר, השלימה לולאה באוויר ובכך השיגה מטוס משלה.

ב־25 אוגוסט 1920 חצתה את תעלת למאנש. ב־1 באפריל 1921, המריאה ממנדוסה בארגנטינה ונחתה בסנטיאגו דה צ'ילה כעבור 40 שעות טיסה, בחולפה מעל הרי האנדים. בכך הייתה לאדם הראשון שחוצה את האנדים בטיסה.

בשנת 1924 עוטרה באות לגיון הכבוד.

היא ובעלה פעלו למטרות פוליטיות לאורך כל העשור. הם תמכו בסופרת בלואיז וייס, ובהמשך ברפובליקנים במהלך מלחמת האזרחים בספרד. בזמן מלחמת העולם השנייה נשארה בצרפת ולקחה חלק בתנועת ההתנגדות הצרפתית.

בולאנד הלכה לעולמה בפריז בשנת 1975, בגיל 79.

## קישורים חיצוניים

## הערות שוליים

קטגוריה:חלוצי התעופה
קטגוריה:מעוטרי אות לגיון הכבוד
קטגוריה:טייסות צרפתיות
קטגוריה:צרפתיות שנולדו ב-1895
קטגוריה:צרפתים שנולדו ב-1895
קטגוריה:צרפתיות שנפטרו ב-1975
קטגוריה:צרפתים שנפטרו ב-1975
סטרדין

**סטרדין** (בפולנית: **Sterdyń**) הוא כפר במחוז סוקולוב שבפרובינציית מזוביה בפולין, בו התקיימה עד השואה קהילה יהודית גדולה.

## תולדות היישוב
היישוב נזכר לראשונה בשנת 1425, ועד סוף המאה ה-19 היה בבעלות משפחות אצולה פולניות. בחלוקת פולין השלישית בשנת 1795 נכלל היישוב בתחום פרוסיה, ובשנת 1815 נכלל בתחום פולין הקונגרסאית.

## יהודי סטרדין
[שמאל|ממוזער|250px|[אנדרטה לזכר יהודי סטרדין שנספו בשואה, בבית העלמין בחולון]]
יהודים ישבו ביישוב מראשית המאה ה-19, ומהמחצית השנייה של מאה זו התקיימה בו קהילה עצמאית. בין מלחמות העולם נמנו ביישוב כ-700 יהודים, כ-90% מתושביו. בין רבני העיירה הרב אליעזר אייבשיץ (תרס"ח - תרפ"ה) ומתרצ"ב הרב בנימין פלטיאל מורגנשטרן, בנו של האדמו"ר מסוקולוב וחתנו של רבי יוסף קאליש מאמשינוב.

ב-22 בספטמבר 1939 נכבש היישוב בידי הגרמנים, ואלו גייסו את יהודיו לעבודות כפייה, והביאו לשטחו יהודים שגורשו מיישובי הסביבה. בסוף 1940 רוכזו כ-900 יהודי היישוב בגטו קטן שהוקם בו.

בסוף ספטמבר 1942 שולחו כל יושבי הגטו שבכפר למחנה ההשמדה טרבלינקה.

## קישורים חיצוניים

* סטרדין באתר מרכז מורשת יהדות פולין
* 
* 
* 

קטגוריה:מזוביה: יישובים
קטגוריה:מזוביה: עיירות יהודיות
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
יחזקאל אטלס

[ממוזער|קברו של יחזקאל אטלס בבית הקברות היהודי ב[ז'טל]]
**יחזקאל אטלס** (1913 - 5 בדצמבר 1942) היה רופא ומפקד יחידת פרטיזנים היהודיים בזמן מלחמת העולם השנייה. לוחם ומפקד בתנועת המרי היהודית בזמן השואה.

## קורות חיים
נולד בעיירה רווה מזובייצקה במערב האימפריה הרוסית (כיום נמצאת העיירה בתחומי פרובינציית לודז' בפולין). למד רפואה בצרפת ובאיטליה ובסיום הלימודים חזר לפולין. בשנת 1939, עם פלישת הצבא הגרמני לפולין, נמלט עם הוריו ואחותו למזרח פולין, לשטח שנכבש על ידי הצבא האדום. בקיץ 1941 פלש הצבא הנאצי לברית המועצות והעיירה בה שהה יחזקאל אטלס עם משפחתו נכבשה. הם הוחזקו בגטו במשך כחמישה חודשים ולאחר מכן נרצחו על ידי הגרמנים. יחזקאל, כרופא, הושאר בחיים ונשלח לטפל באיכרי הסביבה. הוא התגורר בגטו דרצ'ין.

בקיץ 1942, ערכו הגרמנים ומשתפי הפעולה המקומיים מבצע לחיסול הגטו. אטלס עם קבוצה של יהודים צעירים הצליח להימלט מהגטו ליערות הסביבה. שם הוא ארגן מהם יחידת פרטיזנים.

יחד עם הד"ר יוסף רקובר הקים אטלס בית חולים שדה. בית החולים שירת יהודים ופרטיזנים רוסים גם יחד

יחידתו של אטלס, שמנתה כ-120 יהודים, חברה אל גדוד פרטיזנים סובייטי. כדי להוכיח את יכולת יחידתו למפקדים הסובייטים, הוא הוביל את לוחמיו להתקפה על בסיס משטרה בלארוסית (משטרת משתפי הפעולה עם הנאצים) בדרצ'ין. למרות חימושם הדל הצליחו אטלס ולוחמיו להשתלט על הבסיס ולחסל 44 משתפי הפעולה. בהתקפה תפסו שלל רב - רובים ותחמושת, מה שאפשר להם להמשיך במאבק. בתחילת ספטמבר 1942 ערכה פלוגתו של אטלס מספר התקפות על קו רכבת לידא - הורדנה. הפרטיזנים פגעו בקווי הרכב ואף פוצצו רכבת, שהובילה הספקה לכוחות הגרמנים. באוקטובר 1942 ערכו התקפה על הגרמנים בעיירה ז'טל והרגו 30 גרמנים. מבצעיו הקרביים של יחזקאל אטלס, מעשי הנקם שלו ודמותו, עשו רושם רב על הפרטיזנים היהודים והלא-יהודים באזור כלו. ב-5 בדצמבר 1942 נפצע אנושות בקרב עם הגרמנים ונפטר כעבור כמה שעות. חבריו קברו אותו מהר באחת הביצות.

ביוני 2008 הועברו עצמותיו של יחזקאל אטלס ממקום קבורתו בביצות אל בית העלמין היהודי בז'טל. יחזקאל אטלס נקבר בטקס צבאי מלא עם משמר כבוד של חיילים בלארוסים. הוא נקבר בסמוך לקבר אחים, בו קבורים יהודי ז'טל שנספו בשואה.

## לקריאה נוספת
* שמואל בורנשטיין, פלוגת הד"ר אטלס - סיפורו של פרטיזן יהודי, הקיבוץ המאוחד, 1948
*מ. כהנוביץ, מלחמת הפרטיזאנים היהודים במזרח אירופה, עיינות, 1954
*י. גרנטשטיין ומ. כהנוביץ', לכסיקון הגבורה, כרך א', יד-ושם, 1965

## קישורים חיצוניים
* [סיפורו של יחזקאל אטלס באתר של [יד ושם]]
* [יחזקאל אטלס ב[אנציקלופדיה יהודית קצרה בלשון הרוסית]]
* 
* 
* 

## הערות שוליים

קטגוריה:יהודים בשואה: פולין
קטגוריה:רופאים יהודים בלארוסים
קטגוריה:פרטיזנים יהודים מברית המועצות
קטגוריה:פרטיזנים יהודים מבלארוס
קטגוריה:רופאים יהודים בשואה
קטגוריה:אנשי מחתרת שנספו בשואה
קטגוריה:רופאים שנספו בשואה
קטגוריה:פולנים שנולדו ב-1913
קטגוריה:פולנים שנפטרו ב-1942
סיינו

**סיינו** (בבלארוסית: **Сянно**; בפולנית: **Sienno**) היא עיירה במחוז ויטבסק שבבלארוס, בה התקיימה עד השואה קהילה יהודית גדולה.

## תולדות היישוב
סיינו נזכרת לראשונה בשנת 1534, ומתחילת המאה ה-17 השתייכה למשפחת האצולה הפולנית סאפייהה (Sapieha). בחלוקת פולין בשנת 1772 נכללה העיירה בתחום האימפריה הרוסית.

## יהודי סיינו
בתחילת המאה ה-20 חיו בעיירה כ-2,500 יהודים, רוב תושביה. בתקופה הסובייטית פעלו בעיירה מועצה יהודית ממלכתית ובית ספר יידי, ויהודים רבים עזבו אותה.

ב-5 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו בספטמבר שלאחר מכן את יהודיה בגטו שהוקם בה, אליו הובאו גם יהודים מהסביבה.

באוקטובר 1941 נסגרו שערי הגטו, ועל יושביו הוטלו גזירות שונות, ובהן חובת ענידת סרט זרוע וחובת ביצוע עבודות כפייה. על הגטו שמרו שוטרים מקומיים, והגרמנים הקציבו לכל אדם בו 50 גרם לחם ליום, תוך שלעיתים לא סיפקו מזון לגטו במשך מספר ימים. מעת לעת הוציאו הגרמנים להורג יהודים מהגטו, והשוטרים המקומיים שדדו את יושביו.

ב-20 בדצמבר 1941 פשטו על הגטו שבעיירה אנשי ס"ס ושוטרים מקומיים, ורצחו את כ-800 יושביו בסמוך לבית העלמין היהודי הישן ביישוב. לאחר מכן, נערך מצוד אחר יהודים מסתתרים בעיירה, והם הוצאו להורג יחד עם ילדים ממשפחות מעורבות ביישוב.

## קישורים חיצוניים
* 

* 
* 
* 
* 

קטגוריה:מחוז ויטבסק: עיירות יהודיות
קטגוריה:גטאות בבלארוס
ידיעת כול

**ידיעת־כול** (באנגלית: **Omniscience**), בעיקר במסגרת דתות, היא היכולת לדעת כל דבר שניתן לדעת. ההינדואיזם והדתות האברהמיות (יהדות, נצרות ואסלאם) מאמינים שישנו אל שניחן בידיעת־כול. בספרות, נקודת התצפית של מּסַפֵּר יודע־כול, היא היכולת לדעת כל מה שניתן לדעת על הדמות, כולל ההיסטוריה שלה, הרגשות והמחשבות שלה. בלטינית *omnis* משמעו "הכול", ו־*sciens* משמעו "ידיעה".

## הגדרות
ישנה הפרדה בין:
* **ידיעת־כול טבועה - **היכולת לדעת כל דבר שאותו מישהו בוחר לדעת וניתן לדעת אותו.
* **ידיעת־כול מוחלטת - **לדעת הלכה למעשה כל דבר אפשרי שניתן לדעת.
חלק מהתאולוגים הנוצרים המודרניים טוענים שהידיעת־כול שיש לאלוהים היא טבועה ולא מוחלטת, ושאלוהים בוחר להגביל את ידיעת־הכול שלו על מנת לשמור על הרצונות החופשיים והכבוד של ברואיו. גישה דומה מופיעה בפרשן התורה הרב חיים בן עטר, בפירושו אור החיים לספר בראשית, פרק ו, פסוק ו. ז'אן קלווין, יחד עם תאולוגים אחרים מהמאה ה־16, הרגישו בנוח עם הרעיון של אלוהים שברשותו ידיעת־כל במובן המוחלט ואף קידשו את גישת הפרדסטינציה. קדם להם התאולוג היהודי המומר אבנר מבורגוס.

## גישת הג'ייניזם
בג'ייניזם, ידיעת־כול נחשבת כסוג הגבוה ביותר של תפיסה. ג'ייניזם רואים בידע בלתי־סופי כיכולת הטבועה בכל נפש. בג'ייניזם מכבדים מאוד את מי שהצליח לכבוש את כל התשוקות הפנימיות (כמו הצמדות, בצע, גאווה וכעס) ומחזיקים בידע אין־סופי. ישנם שני סוגים כאלו:

# אנשים יודעי־כול שמתעסקים בשחרור האישי שלהם.
# אנשים שהגיעו להיות יודעי־כול ואז עזרו לאחרים להגיע לאותה נקודה.

## מחלוקות
אומניפוטנטיות (יכולת־כול) לעיתים נתפסת כמכילה במרומז את היכולת לדעת כל דבר שניתן לדעת.

נונתאיסטים טוענים לעיתים שהרעיון הבסיסי של ידיעת־כול סותר מטבעו.

ויכוחים רבים בין תאיסטים לבין פילוסופים נעשו על האם ידיעת־כול, במיוחד בהקשר לבחירות שהאדם יעשה, תואמת את גישת הרצון החופשי. הטענה שידיעה מוקדמת של ישות אלוהית אינה תואמת את הרצון החופשי ידועה גם כפטליזם תאולוגי. באופן כללי, אם בני אנוש באמת חופשיים לבחור בין אפשרויות שונות, נוצר קושי בלהבין כיצד אלוהים יכול לדעת איזו אפשרות זו תהיה מלכתחילה.

### ידיעת־כול נגד רצון חופשי
שאלה נפוצה שעולה בהקשרים של ישות בעלת ידיעת־כול אודות ההחלטות שלה בעתיד, היא האם עצם ידיעה זו חוסמת לה את הרצון החופשי? ויליאם ליין קרייג טוען ששאלה זו מתחלקת לשתיים:
# אם אלוהים יודע מראש על אירוע מסוים, האם אותו אירוע בהכרח יקרה?
# אם התרחשותו של המאורע מותנה בסעיף הראשון, כיצד אלוהים יכול לחזות את ההתרחשות שלו?

## שימושים לא תאולוגיים
תחום ביקורת הספרות בדרך כלל סוקר את הידיעת־כול מנקודת הראות של המחבר. מספר כל־יודע הוא כמעט תמיד מספר במעמד חיצוני להתרחשות העלילה. הוא יכול לחשוף תובנות על דמויות או על הסביבה שלא היה ניתן להבין אותן מההתרחשויות בסיפור, ולעיתים קרובות גם תובנות שאף דמות לא מודעת אליהן.

## מקורות
* 
* 

## ראו גם
* תורת ההכרה
* אומניפוטנטיות
* פרדסטינציה
* בעיית הרוע

## קישורים חיצוניים
* 
* ידיעת-כל וידיעה-מוקדמת אלוהית, באנציקלופדיה האינטרנטית לפילוסופיה 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עצמי
קטגוריה:פסיכולוגיה חברתית
קטגוריה:דת
קטגוריה:ידע
כרכום דמשקאי

[ממוזער|פרח כרכום דמשקאי במבט מלמעלה, [הר רמון.]] 

**כרכום דמשקאי** (שם מדעי: *Crocus cancellatus damascenus*) הוא גאופיט נדיר מסוג כרכום הגדל בארץ באוכלוסיות מבודדות במרומי הר הנגב (באזור מצפה רמון) וברמת הגולן. תפוצתו העולמית משתרעת באגן דמשק ובאזורים הרריים במזרח התיכון. זהו צמח מוגן בארץ ישראל.

## הקשר בין כרכום דמשקאי לכרכום השבכה וכרכום החרמון
כרכום דמשקאי הוא ככל הנראה תת-מין של כרכום השבכה.
כרכום השבכה הוא מין קרוב מאוד לכרכום החרמון - שניהם בעלי פרחים זהים, אך סיבי הבצלים מבדילים בין מינים אלו. ברמת הגולן נמצאה אוכלוסיית מעבר בין כרכום השבכה לכרכום החרמון. התפוצה המקוטעת של כרכום החרמון וכרכום השבכה בישראל מרמזת על תקופה קרה ולחה יותר בעבר, ועל שינויי אקלים שיצרו קיטוע. הבידוד בעקבות הקיטוע הביא להתמיינות צורות שונות של המין. גם לכרכום החרמון ישנו תת-מין ארץ ישראלי (אנדמי לשומרון).

## מחזור חיים
מחזור החיים של כרכום דמשקאי הוא פריחה בסתיו (אוקטובר - דצמבר), הוצאת עלים בחורף, העלאת פרי באביב והתיבשות בתחילת הקיץ. 
פקעתו חד-שנתית: מדי שנה נוצרת פקעת חדשה מעל לפקעת המתרוקנת של השנה שעברה, ושורשים מתכווצים חוזרים ומציבים אותה בעומק הנכון. קליפות הפקעת עשויות סיבים הקשורים זה לזה על ידי חיבורי-רוחב בדמות רשת. חורי הרשת ריבועיים או מעוינים, רחבים מעובי סיבי הרשת.

## מבנה
הפרח סגול-ורוד, עם פסים בצבע סגול כהה, ומופרד ל-6 אונות עטיף שוות. חלקו התחתון צר ויוצא ישירות מן הקרקע, ואילו חלקו העליון נפוח או פרוש. לפרח 3 אבקנים ושחלה תחתית. המאבקים גבוהים מעמודי העלי וכפופים בקשת אל הצלקות, דבר המאפשר האבקה עצמית. עמוד העלי מתפצל ל-3 זרועות, וכל אחת מהם מתפצלת שוב לאונות רבות. הפרי מתפתח כשהוא טמון בקרקע, ועם הבשלתו מתארך עוקץ הפרי ומעלה אותו אל מעל לפני הקרקע. הפרי נפתח ב-3 קשוות ומכיל זרעים כדוריים רבים.
רוחב עליו כ 2-3 מ״מ ולאורך מרכזם פס כסוף.

## קישורים חיצוניים

* כרכומי ארץ ישראל באתר רת״ם
* כרכום החרמון - תת-המין הא״י באתר הצמחים בסכנת הכחדה בישראל

קטגוריה:אירוסיים
קטגוריה:ארץ ישראל: אירוסיים
קטגוריה:ערכי טבע מוגנים בישראל: צמחים
קטגוריה:פרחים ורודים בארץ ישראל
סלווטיצ'ה

**סלווטיצ'ה** (בפולנית: **Sławatycze**) הוא כפר במחוז ביאלא פודולסק שבפרובינציית לובלין בפולין, בסמוך לגבול בלארוס, בו התקיימה עד השואה קהילה יהודית גדולה.

## תולדות היישוב
בשנת 1577 הוענקו ליישוב זכויות עיר. במהלך פלישת האימפריה השוודית לפולין באמצע המאה ה-17 הוחרב היישוב. בחלוקת פולין השלישית בשנת 1795 נכלל היישוב בממלכת הבסבורג, ובשנת 1815 נכלל בתחום פולין הקונגרסאית.

בשנת 1867 נטלו הרוסים את מעמדו העירוני של היישוב בשל השתתפות תושביו במרד ינואר.

## יהודי סלווטיצ'ה
ממוזער|שער בית הקברות היהודי בסלווטיצ'ה.
יהודים ישבו ביישוב מסוף המאה ה-18, ותרמו להתפתחותו הכלכלית. מאמצע המאה ה-19 התקיימה ביישוב קהילה עצמאית. בתום מלחמת העולם הראשונה פרעו ביהודי היישוב חיילי הצבא הכחול, ובשנת 1921 חודשו המהומות נגד יהודיו.

בין מלחמות העולם נמנו ביישוב כ-950 יהודים, כמחצית תושביו, והתקיימו בו פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות מצד שכניהם הפולנים.

בתחילת אוקטובר 1939 נכבש היישוב בידי הגרמנים, ואלו הטילו על יהודיו גזירות שונות, ובהן חובת ענידת טלאי צהוב (שהומר בהמשך בסרט זרוע), איסור הליכה על מדרכות, איסור על קשר עם לא יהודים, החרמת רכוש וחובת ביצוע עבודות כפייה. בפברואר 1940 רצחו אנשי ס"ס 32 יהודים בכפר.

בשנת 1941 רוכזו יהודי הכפר בגטו שהוקם בו, אליו הובאו גם 149 יהודים מכפרי הסביבה. ב-13 ביוני 1942 שולחו רוב יושבי הגטו שבכפר לגטו לומאזי, ושם נרצחו עם יתר יהודי המקום באוגוסט 1942. יתר יהודי הגטו שבכפר שולחו בספטמבר 1942 לגטו מיינדזיז'ץ פודלסקי, וממנו שולחו כעבור כחודש למחנה ההשמדה טרבלינקה.

## קישורים חיצוניים

* סלווטיצ'ה באתר מרכז מורשת יהדות פולין
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
קטגוריה:גבול בלארוס–פולין
סטרשין

**סטרשין** (בבלארוסית: **Стрэшын**; בפולנית: **Streszyn**) היא עיירה במחוז הומל שבבלארוס, על גדת נהר דניפר, בה התקיימה עד השואה קהילה יהודית גדולה.

## תולדות היישוב
סטרשין נזכרת לראשונה בשנת 1391, ובמהלך המאות ה-16 עד ה-18 סבלה מפשיטות הטטרים והרוסים. בחלוקת פולין השנייה בשנת 1793 נכלל היישוב בתחום האימפריה הרוסית.

## יהודי סטרשין
בין מלחמות העולם נמנו בעיירה כ-1,200 יהודים, רוב תושביה, ופעלו בה קולחוז יהודי, מועצה יהודית ממלכתית ובית ספר יידי. במהלך התקופה הסובייטית עזבו את היישוב מאות מיהודיו.

באמצע אוגוסט 1941 נכבשה העיירה בידי הגרמנים, ובספטמבר 1941 רוכזו יהודיה בגטו שהוקם בה, אשר נשמר בידי שוטרים מקומיים, תוך שוד רכושם.

ב-14 באפריל 1942 נרצחו כ-280 היהודים שנותרו בגטו שבעיירה בדרך מז'לובין ללבדווקה.

## קישורים חיצוניים

* 
* 
* 

קטגוריה:מחוז הומל: עיירות יהודיות
קטגוריה:גטאות בבלארוס
האנה קרוג

**האנה קרוג סונדבו** (בנורווגית: **Hanne Krogh Sundbø**; נולדה ב-24 בינואר 1956) היא זמרת ושחקנית נורווגית. ידועה בעיקר בכך שזכתה בתחרות האירוויזיון 1985 והיה זה למעשה הניצחון הראשון מתוך שלושה של נורווגיה בתחרות זו.

## ביוגרפיה
קרוג נולדה בעיירה הוגסונד (Haugesund) שבקרבת העיר סטוונגר שבדרום נורווגיה. בגיל 14 בלבד כבר הוציאה את אלבומה הראשון ואף הייתה מועמדת להשתתף בתחרות האירוויזיון 1970, אך מאחר שנורווגיה לא השתתפה בתחרות בשנה זו האנה קרוג התמודדה לייצג את נורווגיה בשנת 1971 ואכן זכתה בתחרות הקדם הנורווגית וייצגה את נורווגיה עם שיר שכתב והלחין המשורר והזמר הנורווגי המפורסם ארנה בנדיקסן. למרות שהגיעה רק למקום ה-17 בתחרות, היא זכתה לפופולריות רבה בנורווגיה ואף בשוודיה השכנה והמשיכה להקליט ואף השתתפה בסרט נורווגי בשנת 1974 ובסרט שוודי בשנת 1976.

בשנת 1984 חברה לזמרת אליזבת אנדריאסן לדואט שנקרא "בוביסוקס!" ("Bobbysocks") ובשנת 1985 השתיים זכו בתחרות האירוויזיון והביאו לנורווגיה את ניצחונה הראשון בתחרות, כאשר עד אז נורווגיה נחשבה באירוויזיון למדינת "אפס הנקודות", והשתיים הצליחו לשבור את הדעה הקדומה שהייתה לנורווגיה בתחרות זו. הדואט "בוביסוקס" התפרק בשנת 1988. בשנת 1991 שוב השתתפה קרוג באירוויזיון ברומא כחלק מהלהקה "Just 4 Fun" וביחד הם הגיעו למקום ה-17 בתחרות. בסך הכל עד שנת 1994 הוציאה קרוג 19 אלבומים כולל אלבום שנקרא "האנה קרוג: 40 להיטים" (Hanne Krogh: 40 beste) ועוד הוציאה כ-20 סינגלים.

בנה של האנה קרוג, סוורה סונדבו (Sverre Sundbø), הוא שחקן פוקר ידוע ואלוף עולם בתחום.

## חיים אישיים
האנה קרוג עצמה מתגוררת בעיר אוסלו.

## קישורים חיצוניים

* 

קטגוריה:זמרות נורווגיות
קטגוריה:משתתפי מלודי גרנד פרי
קטגוריה:נציגי נורווגיה באירוויזיון
קטגוריה:משתתפי אירוויזיון 1971
קטגוריה:משתתפי אירוויזיון 1985
קטגוריה:שחקניות קולנוע וטלוויזיה נורווגיות
קטגוריה:זוכי האירוויזיון
קטגוריה:זוכי האירוויזיון: נורווגיה
קטגוריה:מתחרי רוקדים עם כוכבים (נורווגיה)
קטגוריה:נורווגיות שנולדו ב-1956
קטגוריה:נורווגים שנולדו ב-1956
בלתי הפיך (סרט, 2015)

**בלתי הפיך** (באנגלית: **Concussion**) הוא סרט דרמה אמריקאי בבימויו של פיטר לנדסמן ובכיכובו של ויל סמית'. הסרט מבוסס על מאמרה של ג'ין מרי לסקס, "Game Brain" שהתפרסם במגזין GQ ועוסק בסיפורו האמיתי של חוקר מקרי המוות בנט אומלו. אומלו חקר מקרי מוות של שחקני פוטבול והגיע למסקנה שנגרם להם נזק מוחי מסוג CTE (אנצפלופתיה טראומתית כרונית ) כתוצאה מפעילותם הספורטיבית וזעזועי מוח שעברו במהלך הקריירה. הוא נאבק בליגת ה-NFL, ליגת הפוטבול המקצועית בארצות הברית, שמנסה להשתיק את מסקנות המחקר.

## עלילה
ד"ר בנט אומלו, פתולוג ניגרי-אמריקאי מאוניברסיטת פיטסבורג, חוקר את מקרה המוות של מארק ובסטר, שחקן פוטבול לשעבר בפיטסבורג סטילרס שסבל משיטיון. אומלו חושד שיש קשר בין החבטות הרבות וזעזועי המוח שספג ובסטר לאורך הקריירה ובין מותו. הוא בוחן מקרי מוות של שחקני פוטבול נוספים שמתו בגיל צעיר יחסית מנסיבות לא טבעיות, כגון אלצהיימר והתאבדות. על מנת לבצע את המחקר כהלכה הוא משתמש בטכניקה יקרה, שמימן בעצמו. מניתוח מוחם הוא מגיע למסקנה שהם סבלו מ-CTE - אנצפלופתיה טראומטית כרונית . הוא יוצא למאבק לפרסום ממצאיו בעוד הנהלת ה-NFL ובעלי הקבוצות מנסים להשתיקו ולגרום לו לחזור בו ממסקנותיו הרפואיות.

## שחקנים ודמויות

## הפקה, צילום והפצה
הרעיון ליצירת הסרט נרקם אצל רידלי סקוט בעקבות מותם של כוכבי הפוטבול ג'וניור סיאו ודייב דיוארסון שהתאבדו שניהם לאחר שסבלו מ-CTE. צילומי הסרט החלו באוקטובר 2014 ונעשו בעיקר בעיר פיטסבורג שבפנסילבניה. מתקפת ההאקרים על סרטי סוני חשפה כי התסריט הסופי של הסרט שונה על מנת לא לפגוע בליגת ה-NFL. קטעים מהסרט, כגון שיחה בין קומישינר ה-NFL רוג'ר גודל לעמיתיו, קוצצו בעריכה על מנת להימנע מתביעות דיבה.

הפצת הסרט בארצות הברית נקבעה לחג המולד, ה-25 בדצמבר 2015.

## קישורים חיצוניים
* 

* על הסרט באתר סרטי סוני
* Game Brain, המאמר עליו מבוסס הסרט, באתר GQ, 14 בספטמבר 2009
* 
* 

## הערות שוליים

קטגוריה:NFL
קטגוריה:סרטי 2015
קטגוריה:סרטי דרמה אמריקאיים
קטגוריה:סרטי פוטבול
קטגוריה:סרטי קולומביה
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
קטגוריה:סרטים על התאבדות
סלווקוב

**סלווקוב** (בפולנית: **Sławków**) היא עיירה במחוז בנדין שבפרובינציית שלזיה בפולין, בה התקיימה עד השואה קהילה יהודית.

## תולדות היישוב
העיירה נזכרת לראשונה בתחילת המאה ה-13 ככפר בבעלות הבישוף של קרקוב, ולקראת סוף אותה מאה הוענקו לה זכויות עיר. כלכלת העיירה התבססה לאורך השנים על מכרות העופרת והברזל שבסביבתה.

בפשיטת האימפריה השוודית על פולין באמצע המאה ה-17 נפגע היישוב קשות. בחלוקת פולין השלישית בשנת 1795 נכללה העיירה בתחום אוסטריה, ובשנת 1815 נכללה בפולין הקונגרסאית.

## יהודי סלווקוב
ממוזער|בית הקברות היהודי בסלווקוב.
יהודים התיישבו בעיירה עם ביטול האיסור בן מאות השנים על ישיבת יהודים בה, במאה ה-19, ותרמו להתפתחותה התעשייתית. לאחר מלחמת העולם הראשונה היגרו רבים מיהודי העיירה לדרום אמריקה.

בין מלחמות העולם נמנו בעיירה כ-650 יהודים, והתקיימה בה פעילות של המפלגות הציוניות ושל אגודת ישראל.

עם כיבוש העיירה בתחילת ספטמבר 1939 בידי הגרמנים, אלו רצחו בה 98 גברים יהודים שניסו להימלט ממנה, והטילו על הקהילה המקומית סכום כופר גבוה. בנובמבר 1939 צוו יהודי העיירה בענידת סרט זרוע, שהומר בהמשך בטלאי צהוב. בד בבד נחטפו יהודי העיירה לעבודות כפייה.

בחורף 1942-1941 רוכזו כ-850 היהודים שנותרו בעיירה בגטו שהוקם בה. ב-10 ביוני 1942 נערכה בגטו סלקציה, ורוב יושביו שולחו כעבור יומיים לאושוויץ. יתר היהודים הועברו למחנות עבודה.

## קישורים חיצוניים

* 
* סלווקוב באתר מרכז מורשת יהדות פולין
* 
* 
* 

קטגוריה:שלזיה (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שהושמדו בשואה
סאקו קונדה

**סאקו קונדה** (בצרפתית: **Sékou Condé**; נולד ב-9 ביוני 1993) הוא כדורגלן גינאי המשחק בשאטרלו הצרפתית.

## קריירת מועדונים
קונדה התחיל את הקריירה שלו בדניפרו דניפרופטרובסק מליגת העל האוקראינית אך לא זכה בה לדקות משחק. את עונת  התחיל עם שתי הופעות במדי הכח עמידר רמת גן מהליגה הלאומית, אך בספטמבר  הצטרף להפועל פתח תקווה.

בפברואר  שוחרר מהמועדון לאחר שלא הצליח לתפוס מקום בהרכב.

באוגוסט  חזר לאוקראינה כאשר חתם באולימפיק דונצק.

כעבור עונה אחת חתם באמקאר פרם.

ביולי  קונדה חתם בשאטורו.

בקיץ  הצטרף לבווה.

## קריירה בינלאומית
בספטמבר  זומן לראשונה לסגל נבחרת גינאה. ב-9 באוקטובר 2015 ערך את הופעת הבכורה שלו בנבחרת בניצחון 1-2 נגד .

## קישורים חיצוניים

## הערות שוליים

קטגוריה:כדורגלנים גינאים
קטגוריה:בלמי כדורגל גינאים
קטגוריה:כדורגלני הכח עמידר רמת גן
קטגוריה:כדורגלני הפועל פתח תקווה
קטגוריה:כדורגלני אמקאר פרם
קטגוריה:כדורגלני שאטורו
קטגוריה:כדורגלני אולימפיק דונצק
קטגוריה:כדורגלנים זרים בישראל
קטגוריה:כדורגלני נבחרת גינאה
קטגוריה:ספורטאים גינאים בישראל
קטגוריה:ספורטאים זרים באוקראינה
קטגוריה:ספורטאים זרים ברוסיה
קטגוריה:ספורטאים גינאים בצרפת
קטגוריה:ילידי 1993
ארמיית הניימן (האימפריה הגרמנית)

**ארמיית הניימן** הייתה ארמייה גרמנית שפעלה במלחמת העולם הראשונה בחזית המזרחית.

## היסטוריה
ארמיית הניימן הוקמה ב-26 במאי 1915 על בסיס יחידות שהשתייכו קודם לכן לארמייה השמינית, ולמפקדה מונה גנרל אוטו פון בלו. הארמייה השתתפה במתקפת גורליצה-טרנוב, ולאחר מכן בנסיגה הגדולה, וב-30 בדצמבר 1915 שונה שמה לארמייה השמינית.

## ראו גם
* החזית המזרחית במלחמת העולם הראשונה

## קישורים חיצוניים
* ''Die höchsten Kommandostellen des Heeres.'' אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה
סוגרי אייברסון

במתמטיקה, **סוגרי אייברסון** (Iverson bracket), על שמו של המדען הקנדי קנת' אייברסון, הוא סימון המציין מספר ששווה לאחד אם תנאי מתקיים ואפס אחרת:
[P] = \begin{cases} 1 & \text{if } P \text{ is true;} \\ 0 & \text{otherwise.} \end{cases}
כאשר P הוא פסוק לוגי שיכול להיות נכון או לא נכון. סימון זה הוכנס לשימוש על ידי קנת' אייברסון בתחילת שנות ה-60 בשפת התכנות שפיתח APL, והסוגריים המרובעים בסימון זה הוכנסו לשימוש על ידי דונלד קנות'.

## שימושים
סוגרי אייברסון הופכים ערך בוליאני לערך מספרי באמצעות מיפוי טבעי \textbf{false}\mapsto 0; \textbf{true}\mapsto1, אשר מאפשר ספירה באמצעות סכימה. לדוגמה פונקציית אוילר הסופרת את המספרים החיוביים עד ל־n שהם מספרים זרים ל־n, ניתנת לכתיבה כך:
:  \phi(n)=\sum_{i=1}^{n}[\gcd(i,n)=1],\qquad\text{for }n\in\mathbb N^+.
באופן כללי הסימון מאפשר להעביר תנאי קצה בסכימה (או באינטגרלים) כגורמים נפרדים בסכום, ולפנות מקום סביב סימן הסכימה, וחשוב מכך מאפשר לבצע מניפולציות אלגבריות. לדוגמה,
: \sum_{1\le i \le 10} i^2 = \sum_{i} i^2[1 \le i \le 10].
בסכום הראשון, האינדקס i מוגבל לטווח שבין 1 לבין 10. בסכום השני, הסכימה היא על כל השלמים, אך כאשר *i* הוא קטן ממש מ־1 או גדול ממש מ־10, התוספת בסכימה היא 0, ולא תורמת לסכום. שימוש כזה בסוגרי אייברסון מאפשר מניפולציה פשוטה בביטויים כאלו.

## מקרים מיוחדים
הדלתא של קרונקר היא מקרה מיוחד של סוגרי אייברסון עבור תנאי שוויון:
: \delta_{ij} = [i=j].

פונקציה מציינת, שאותה מציינים לעיתים באמצעות \mathbf{1}_A(x), \mathbf{I}_A(x) או \chi_A(x) ניתנת לסימון באמצעות סוגרי אייברסון עם סימון שייכות לקבוצה:
: \mathbf{I}_A(x) := [x\in A].

ניתן להשתמש בסוגרי אייברסון לסימון פונקציית סימן ופונקציית מדרגה:
:  \sgn(x) = [x > 0] - [x 
:  H(x) = [x > 0].

ביטויים של מקסימום ומינימום מבין שני מספרים:
: \max(x,y) = x[x>y]+y[x\leq y],
: \min(x,y) = x[x\leq y]+y[x> y],

סימון ערך מוחלט:
: |x| = x[x\geq 0]-x[x

## קישורים חיצוניים
* 

## הערות שוליים

קטגוריה:סימנים מתמטיים
קבוצת ארמיות אוסטמארק

**קבוצת ארמיות אוסטמארק** הייתה קבוצת ארמיות קצרת יומין של הוורמאכט.

## היסטוריה
קבוצת ארמיות אוסטמארק הוקמה ב-30 באפריל 1945, באוסטריה. היא הוקמה על בסיס קבוצת ארמיות דרום, שפורקה באותו החודש. קבוצת הארמיות הוצבה בהונגריה, אוסטריה וגרמניה, ונקראה על שם העיר אוסטמארק, שם היה בסיסה. כמפקד הקבוצה מונה לותר רנדוליץ, שבתחילה ניסה להגן על הונגריה, אולם בהמשך נסוג לאוסטריה. קבוצת הארמיות נסוגה בהתאם להתקדמות בעלות הברית. המפקדה האחרונה של היחידה הייתה בעיר ויידהופן אן דר איבס שבאוסטריה תחתית. ב-7 במאי 1945 נכנע רנדוליץ בראש חייליו לכוח מהקורפוס ה-20 האמריקני שהיה חלק מהארמייה השלישית.

## מצבת כוחות
במאי 1945 כללה קבוצת הארמיות את היחידות הבאות:
* הארמייה השמינית
* הארמייה השישית
* ארמיית הפאנצר השישית
## קישורים חיצוניים
* Heeresgruppe Ostmark באתר lexikon-der-wehrmacht 
* Heeresgruppe Ostmark, באתר Axis History 
 

אוסטמארק
קוסמין מוצי

**קוסמין מוצי** (ברומנית: **Cosmin Moți**; נולד ב-3 בדצמבר 1984) הוא כדורגלן עבר רומני ששיחק בעמדת הבלם. כיום משמש כמנהל הטכני של לודוגורץ ראזגרד.

## קריירת מועדונים
מוצי התחיל את הקריירה שלו במחלקת הנוער של אוניברסיטטה קראיובה ובגיל 21 חתם בדינמו בוקרשט. ב-31 ביולי 2005 ערך מוצי את הופעת הבכורה שלו במדי דינמו במסגרת הסופר קאפ הרומני נגד סטיאווה בוקרשט. בסיום המשחק, זכה מוצי בתואר הראשון שלו בקריירה לאחר שגברה דינמו על סטיאווה 2–3. בקיץ  נקשר שמו של מוצי למועדונים לאציו ואברטון, אך בסופו של דבר הוא הושאל לסיינה. ב-25 באוקטובר הוא ערך את הופעת הבכורה שלו במועדון בתיקו 1-1 נגד קטאניה. ב-2 בפברואר 2009 חזר לדינמו.

ב-28 ביוני 2012 חתם מוצי בלודוגורץ ראזגרד מליגת העל הבולגרית. ב-18 ביולי הוא ערך את הופעת הבכורה שלו במדי לודוגורץ בתיקו 1-1 נגד דינמו זאגרב במסגרת סיבוב המוקדמות השני של ליגת האלופות. ב-19 באוגוסט הוא ערך את הופעת הבכורה שלו בליגה בניצחון 1–3 בבית נגד ברואה סטארה זגורה. ב-4 בנובמבר 2012 הבקיע את שער הבכורה שלו בבולגריה בניצחון 0–4 נגד אטר 1924. ב-27 באוגוסט 2014 נכנס מוצי לשער לדקות האחרונות של ההארכה במסגרת פלייאוף מוקדמות ליגת האלופות נגד סטיאווה בוקרשט, לאחר ששוער הקבוצה ולדיסלאב סטויאנוב הורחק ולקבוצה לא נותרו חילופים. מוצי אף שימש כשוער בדו-קרב הפנדלים. קודם לכן הבקיע בפנדל משלו, ולאחר מכן הדף שני פנדלים כאשר השני מביניהם היה הפנדל האחרון שנבעט במשחק ולודוגורץ עלתה לראשונה בתולדותיה לשלב הבתים של ליגת האלופות.

## קריירה בינלאומית
ב-31 במאי 2008 ערך מוצי את הופעת הבכורה שלו בנבחרת רומניה במשחק ידידות נגד  בו ניצחה רומניה 0–4. מוצי אף נכלל בסגל הנבחרת לקראת יורו 2008. מספטמבר  עד אוקטובר  איבד מוצי את מקומו בסגל הנבחרת. אולם באוקטובר  זומן לראשונה לסגל הנבחרת אחרי 3 שנים מחוץ לסגל.

## לאחר הפרישה
בקיץ  פרש מכדורגל ומונה למנהל הטכני של לודוגורץ.

## תארים
; דינמו בוקרשט
*ליגת העל הרומנית בכדורגל: 
*הגביע הרומני: 
*הסופר קאפ הרומני: 

; לודוגורץ ראזגרד
*ליגת העל הבולגרית: , , , , , 2017/2018, 2018/2019, 2019/2020, 2020/2021
*הגביע הבולגרי: 
*הסופר קאפ הבולגרי: , , 2018, 2019

; אישיים
*כדורגלן השנה בבולגריה: 
*מגן השנה בליגת העל הבולגרית: 
*הכדורגלן הזר של השנה בליגת העל הבולגרית: 

## קישורים חיצוניים

## הערות שוליים

קטגוריה:כדורגלנים רומנים
קטגוריה:בלמי כדורגל רומנים
קטגוריה:רשיצה: כדורגלנים
קטגוריה:כדורגלני אוניברסיטת קראיובה
קטגוריה:כדורגלני דינמו בוקרשט
קטגוריה:כדורגלני סיינה
קטגוריה:כדורגלני לודוגורץ ראזגרד
קטגוריה:כדורגלני נבחרת רומניה
קטגוריה:כדורגלני יורו 2008
קטגוריה:כדורגלני יורו 2016
קטגוריה:ספורטאים זרים באיטליה
קטגוריה:ספורטאים זרים בבולגריה
קטגוריה:רומנים שנולדו ב-1984